Robert Nyheim-Jomisko

Robert Nyheim-Jomisko (født 1981) er en norsk statsviter med doktorgrad. Han er utdannet ved Norges teknisk-naturvitenskapelige universitet og fullførte doktorgraden ved Institutt for tverrfaglige kulturstudier i 2015. Avhandlingen «Under utredning: Om læreprosesser og kunnskapshåndtering i klima-, energi- og miljøpolitikk» kaster lys over hvordan kunnskap oversettes til og samproduseres med politikk. Nyheim-Jomiskos forskning har i hovedsak tatt for seg problemstillinger knyttet til bærekraftig utvikling og miljøproblematikk. 

Helt siden 2009 har Robert Nyheim-Jomisko drevet plateselskapet Dødpop sammen med Bård Farbu og Kristian Møller Johansen.   Dødpop har samarbeidet med og gitt ut artister slik som Dälek, Sadat X, Melkeveien, B. Bravo, Anika og Baron Zen. Nyheim-Jomisko har fungert som ansvarlig produsent, kurator og A&R på en rekke utgivelser med blant annet J Dilla, Flying Lotus, Atmosphere, Daniel Savio og Sage Francis.   

Robert Nyheim-Jomisko var med å starte musikkfestivalen Leutenfest, som har blitt arrangert i Trondheim i 2014 og 2015. Festivalen har vært gjestet av artister slik som Peanut Butter Wolf, Homeboy Sandman, Ralph Myerz, Lapalux, Feadz og DMX Krew.   Leutenfest ble kåret til "årets arrangement" av NATT&DAG i 2014.

Bibliografi  
 Olje eller fisk?: Interessekonflikter mellom olje- og fiskerinæringen i Norge, 1970-2010 (2010)
 Sammen med Harry Collins: Harry's Code: An Interview with Harry Collins (2013), DOI: 10.5324/njsts.v1i1.2123  
 Under utredning: Om læreprosesser og kunnskapshåndtering i klima-, energi- og miljøpolitikk (2015) 
 Sammen med Kjell Werner Johansen, Rangvald Sannes m.fl.: Grønn ingeniørkunst. Norges Ingeniør- og Teknologorganisasjon (2017) 
 Sammen med Sverker Sörlin: Miljøhistorie og bærekraft (2017)

Referanser 

Norske statsvitere